open-index/open-wikipedia-markdown huggingface dataset:
שאהיד ח'אקאן עבאסי

**שאהיד ח'אקאן עבאסי** (באורדו: **شاہد خاقان عباسی**, נולד ב-27 בדצמבר 1958) הוא פוליטיקאי פקיסטני ששימש כראש הממשלה הזמני של פקיסטן מאז אוגוסט 2017. הוא מכהן גם כחבר האספה הלאומית של פקיסטן מאז שנת 2008, בה כיהן גם בשנים 1988–2002.

## קורות חיים
עבאסי נולד בשנת 1958 בקראצ'י ושם גדל. הוא בעל תואר ראשון בהנדסת חשמל מאוניברסיטת קליפורניה בלוס אנג'לס ותואר שני מאוניברסיטת ג'ורג' וושינגטון. לפני כניסתו לפוליטיקה עבד עבאסי כמהנדס מקצועי בפרויקטים שונים בארצות הברית ובמזרח התיכון (במיוחד בערב הסעודית). עבאסי החל את הקריירה הפוליטית שלו לאחר מותו של אביו בשנת 1988. הוא נבחר לפרלמנט מטעם אחד ממחוזות הבחירה של העיר רוואלפינדי כמועמד עצמאי. הוא נבחר שוב בשנים 1990, 1993 ו-1997. בשנים 1997–1999 כיהן כיושב ראש פקיסטן אינטרנשיונל איירליינס. בשנת 2002 ניסה להיבחר עוד פעם לפרלמנט אך נכשל. בשנת 2008 כיהן לזמן קצר כשר המסחר ובשנים 2013–2017 כיהן כשר הנפט והמשאבים הטבעיים.

בתחילת אוגוסט 2017 נבחר עבאסי לראשות ממשלת פקיסטן על ידי האספה הלאומית ברוב של כ-221 קולות. ב-23 באוגוסט עבאסי נסע לראשונה במסגרת תפקידו מחוץ למדינה, וביקר בערב הסעודית. בסעודיה הוא נפגש עם הנסיך מוחמד בן סלמאן אאל סעוד, זאת זמן קצר לאחר שנשיא ארצות הברית דונלד טראמפ האשים את פקיסטן בתמיכה בטרור, דבר שהביא את היחסים בין המדינות לכדי מתיחות רבה. כמספר שבועות לאחר מכן הוא נסע לארצות הברית על מנת להשתתף במליאת האומות המאוחדות שבמהלכה נפגש עם סגן נשיא ארצות הברית מייק פנס.

ב-31 במאי 2018, ממשלת הליגה המוסלמית הפקיסטנית המכהנת השלימה את כהונתה בת החמש שנים והפכה לממשלה האזרחית השנייה בתולדות פקיסטן שתסיים כהונה בת חמש שנים עבאסי הוחלף על ידי ראש הממשלה הזמני השופט נסירול מולכ ב-1 ביוני 2018 עד שהמדינה בחרה את הממשלה החדשה בבחירות הכלליות של 2018 שנערכו ב-25 ביולי 2018.

## קישורים חיצוניים

קטגוריה:אנשי עסקים
קטגוריה:ראשי ממשלת פקיסטן
קטגוריה:מהנדסי חשמל
קטגוריה:ילידי 1958
הר אתבסקה

250px|ממוזער|מסלול הטיפוס הצפוני
**הר אתבסקה** (באנגלית: **Mount Athabasca**) הוא הר בשדה הקרח קולומביה, בהרי הרוקי הקנדיים בשטח הפארק הלאומי ג'ספר בפרובינציית אלברטה שבקנדה.

גובהו של ההר 3,491 מטרים, והוא ההר ה-13 בגובהו באלברטה. ההר מפריד בין קרחון אתבסקה לקרחון ססקצ'ואן וההר מתנשא מעל מעבר סונוואפטה.

שמו של ההר ניתן לו בשנת 1898 על ידי מגלה הארצות הבריטי נורמן ג'יי קולי, שהיה הראשון שטיפס לפסגת ההר, ב-18 באוגוסט של אותה שנה. משמעות השם בשפת הקרי האינדיאנית - ”המקום בו ישנם קנים”, שם המתייחס לצמחייה על גדתה הביצתית של ימת אתבסקה.

## ראו גם
* קרחון אתבסקה
* מפל אתבסקה

## קישורים חיצוניים

* ההר באתר ממשלת קנדה
* תיאור ההר באתר peakware
* הר אתבסקה באתר המדריך האלפיני להרי הרוקי הקנדיים
* תיאור ההר באתר peakfinder

## הערות שוליים

אתבסקה
קטגוריה:הפארק הלאומי ג'ספר
גן בירה במינכן

**גן בירה במינכן** (בגרמנית: **Münchner Biergarten**) הוא ציור מאת מקס ליברמן, המוצג במוזיאון פינקוטק החדש במינכן.

## רקע
הציור הושלם בשנת 1884 בטכניקה של שמן על עץ ובמידות של 95X68.5 ס"מ. הוא מייצג את התקופה המודרנית בעבודתו של ליברמן ובעיקר עבודותיו שלאחר שנת 1900, אשר שמה דגש על תיאורי החיים העירוניים והחיפוש אחרי התרגעות ושלווה בחיק הטבע. הציור משקף את דרך הבילוי המועדפת על בני העיר בתקופה זו, ישיבה בחיק הטבע העירוני ומבלי לעשות דבר.

הציור גן בירה במינכן כולל בתוכו מאפיינים רבים במכלול יצירתו של מקס ליברמן אשר ראה בחיק הטבע ובני אדם בתוכו, את גן העדן. ליברמן מצא רבים מהרעיונות ליצירתו בפארקים, בגנים ובמקומות בילוי. הוא הרבה לעשות שימוש בטכניקה ייחודית של "אור מבוים" דרך חופת עצים או קורות, ליצירת כתמי שמש המאפיינים את עבודותיו.

## היצירה
בציור ניתן להבחין ב"גן בירה" עמוס מבקרים במינכן, ככל הנראה זהו גן הבירה המפורסם של מבשלת אוגוסטינר. בצל העצים יושבים גברים ונשים רבים בני מעמדות חברתיים שונים. בחזית הציור שטח פתוח שבו משחקות שתי ילדות, במרכזו שולחנות עמוסים במבלים, ובעומק הציור תזמורת מנגנת על במה ובגבה מבנה עץ.

המבט הכללי עמוס בפרטים רבים של בני אדם ובציבעוניות המודגשת באמצעות אור השמש החודר מבעד לענפי העצים העבותים במתווה של "כתמים". טכניקה זו אופיינית מאוד בעבודותיו של ליברמן. כתמי השמש הבהירים על גבי החול הצהבהב עומדים בניגודיות לציבעוניות שבבגדי הקהל היושב באזור חשוך יותר בצל העצים. הדמויות בקהל מובחנות מאוד אלה מאלה, באמצעות הקפדה פרטנית ומדוקדקת של פירטי הלבוש והתנוחה הגופנית שבה הם ניצבים, המאפשרת אף הבחנה של מעמדם החברתי.

התיזמורת בעורף התמונה אינה אופיינית לגני הבירה במינכן שבהן נאסרה השמעת מוזיקה והגשת ארוחות, ומקורה בדמיונו של האמן, וכך גם הכיסאות המתקפלים עליהם יושבים חלק מן האורחים הדומים לאלה שניצבו בסטודיו של ליברמן, לעומת הכיסאות הישרים האופיינים.

מצב הרוח העולה מן התמונה הוא של אחר צהריים שימשי ונעים, שבו בני אדם רבים, אשר אין ביניהם קשרים חברתיים או מקצועיים יושבים בנינוחות תוך שיחה, שתייה, והאזנה למוזיקה בנינוחות וברגיעה. התמונה משקפת באופן אותנטי ומדויק את הווי החיים התקופתי במלואו.

## קישורים חיצוניים
*אודות התמונה באתר מוזיאון פינקוטק החדש
*אתר המאפשר צפייה בפרטי הפרטים של התמונה באמצעות הגדלה

קטגוריה:ציורים מהמאה ה-19
שדה הקרח קולומביה

[250px|ממוזער|[קרחון אתבסקה]]
[250px|ממוזער|[הר אתבסקה]]
**שדה הקרח קולומביה** (באנגלית: **Columbia Icefield**) הוא שדה הקרח הגדול ביותר בהרי הרוקי של צפון אמריקה. שדה הקרח ממוקם בהרי הרוקי הקנדיים בגבול בין פרובינציית קולומביה הבריטית ופרובינציית אלברטה, בקנדה.

שדה הקרח ממוקם בחלקו בקצהו הצפון מערבי של הפארק הלאומי באנף, ובקצהו הדרומי של הפארק הלאומי ג'ספר.

## גאוגרפיה
שדה הקרח ממוקם על קו פרשת המים של אמריקה. שטחו 850 קמ"ר, עומקו משתנה בין 100 מטרים ל-365 מטרים. נופלים על שדה הקרח 7 מטרים של שלג מדי שנה.

### הרים בשטח שדה הקרח
כמה מהגבוהים בהרי הרוקי הקנדיים ממוקמים בקצות שדה הקרח:
* הר אנדרומדה - 3,450 מטרים;
* הר אתבסקה - 3,491 מטרים;
* הר ברייס - 3,507 מטרים;
* הר קאסלגארד - 3,090 מטרים;
* הר קולומביה - 3,747 מטרים;
* הר המלך אדוארד - 3,490 מטרים;
* הר קיצ'נר - 3,505 מטרים;
* פסגת התאום הצפוני - 3,684 מטרים;
* פסגת התאום הדרומי - 3,566 מטרים;
* כיפת השלג - 3,456 מטרים;
* פסגת סטוטפילד - 3,450 מטרים.

## היסטוריה
שדה הקרח נוצר בתקופת הקרח האילינויסאנית (Illinoisan) (בין 238,000 ל-126,000 לפנה"ס). שדה הקרח הגיע לשיא גודלו בתקופה הויסקונסיאנית (Wisconsinan) (בין 73,000 ל-62,000 לפנה"ס). הגידול הבא של שדה הקרח התרחש בתקופה הויסקונסיאני המאוחרת, בין 18,000 ל-9,000 לפנה"ס.

הגדול האחרון בשטחו של שדה הקרח אירע במהלך עידן הקרח הקטן, בשנים 1200 עד 1900 לספירה. בסביבות שנת 1800 הגיע קרחון אתבסקה לשיא גודלו, לאחר מכן קטן וגדל חליפות עד שנת 1840, מאז הוא החל בנסיגה הנמשכת עד ימינו.

שדה הקרח קולומביה היה אחד האתרים הגאולוגיים הגדולים האחרונים שהתגלו במערב קנדה, בשל אזורו המבודד ובשל תנאי מזג האוויר הקשים באזורו.

באפריל 1827, הבוטנאי הסקוטי דייוויד דאגלס חצה את מעבר אתבסקה - מסלול מסחר חשוב הנמצא מצפון לשדה הקרח, טיפס על הר סמוך וטען כי אותו הר מגיע לגובה של 6,000 מטרים.

בקיץ 1884, הגאולוג פרופסור ארתור פילמון קולמן, חקר את קו פרשת המים של אמריקה, בין באנף לג'ספר, וחיפש את ההר הגבוה שדאגלס תיאר. קולמן לא הצליח למצוא את ההר, אך גילה את העמק שיהפוך לימים לכביש המהיר אייספילד.

ביולי 1898, מגלה הארצות הבריטי נורמן ג'יי קולי וכן יוס סטוטפילד והרמן וולי חיפשו את פסגת דאגלס יחד עם מורה הדרך מאזור באנף - ביל פיטו. בבוקר של ה-18 באוגוסט, קולי ווולי טיפסו על צידו המזרח של הר אתבסקה, ומפסגתו גילו את שדה הקרח האדיר הנשקף עד האופק.

קולי כתב מאוחר יותר:


תרגום:

## קרחונים
ממוזער|קרחון אתבסקה
את שדה הקרח מזינים שמונה קרחונים עיקריים ובהם:
* קרחון אתבסקה
* קרחון קאסלגארד
* קרחון קולומביה
* קרחון דואום
* קרחון סטוטפילד
* קרחון ססקצ'ואן
ניתן לראות את שדה הקרח מהכביש המהיר אייספילדס. בחודשי הקיץ מטיילים עולים על הקרחון באמצעות אוטובסי קרח ייעודיים. בחודשי החורף שדה הקרח קולומביה משמש כאתר סקי.
ממוזער|אוטובוס השלג המביא מטיילים לקרחון אתבסקה

## קישורים חיצוניים

* אתר הרפתקאת הקרחונים בשדה הקרח קולומביה
* תמונות של שדה הקרח ותיאורי טיפוס על שדה הקרח
* 

## הערות שוליים

קטגוריה:קו פרשת המים של אמריקה
קטגוריה:אלברטה: שדות קרח
קטגוריה:קולומביה הבריטית: שדות קרח
בינה לנדאו

**בינה לנדאו** (ביידיש: **לאנדאו**; **Bina Landau**; 2 בנובמבר 1925 – 24 ביוני 1988) הייתה זמרת סופרן יהודייה-אמריקאית ממוצא פולני ששרה ביידיש ובעברית.

## ביוגרפיה
בינה לנדאו נולדה בעיר ראדום שבפולין. בילדותה ספגה ניגונים חסידיים ושירי עם יהודיים. כשהייתה נערה פרצה מלחמת העולם השנייה, ובמהלכה נכלאה במחנות מיידנק, אושוויץ וברגן-בלזן. במחנות זימרה לחבריה לגורל. היא ניצלה, ולאחר המלחמה היגרה לארצות הברית והשתקעה בפילדלפיה (הייתה בין הראשונים שהגיעו לפילדלפיה מן המחנות). בפילדלפיה היא סיימה את לימודיה בבית הספר הקהילתי Settlement Music School , שם השתלמה לראשונה בזמרה בצורה פורמלית. היות שביקשה להכין עצמה לקריירה אופראית, נסעה לניו יורק להמשיך את לימודיה אצל פרופ' ארתור וולף וד"ר ויליאם הרמן. ידידותה עם המלחין היידי מיכְל גלברט  הובילה אותה להקדיש את קולה לביצוע מקצועי של שירי עם ושירים אמנותיים ביידיש. בנוסף, היא הייתה למבצעת חשובה של שירי משוררים יהודים קלאסיים. בפילדלפיה הייתה ממובילות תרבות השיר העממי בציבור היהודי. בנוסף, לקחה חלק בפעולות למען ישראל והרימה תרומה ניכרת להצלחת מפעל המגבית.

כישרונה היוצא-דופן, ביצועיה הרב-גוניים וקסמה האישי של לנדאו כבשו את הקהל באמריקה ובישראל. היא הופיעה בקונצרטים של מוזיקה יהודית, שרה ברדיו – תוכניותיה השבועיות בתחנת הרדיו הניו-יורקית WEVD ) ובתחנת WDAS בפילדלפיה זכו לפופולריות רבה – ובטלוויזיה. סביב אחת מהופעותיה בישראל נכתב עליה ב"על המשמר" כי "הרפרטואר שלה מהווה תשלובת של עבר והווה, של נימי שואה וצלילי מולדת קשורים אהדדי [...] בינה לנדאו היא זמרת עצמית בעלת שעור קומה. היא כובשת את קהל מאזיניה בכשרונה, בעוצמת יכולתה וברגש הכן הנובע מעומק ליבה".

## דיסקוגרפיה
* **בשירה ובזימרה** / *Bina Landau – From Russia to Israel*, ארצות הברית: Famous Records, [חש"ד].
* *Bina Landau presents Poetry In Song*: A Tribute to Michel Gelbart / **בינה לאַנדאו זינגט דיכטער לידער**: געװידמעט מיכל געלבארט, ארצות הברית: Famous Records, [חש"ד].
* *The Golden Peacock and others* / **דאָס ליד פֿון דער גאָלדענער פּאַווע און אַנדערע**, ארצות הברית: MBL Enterprises, [חש"ד].
* **זינגט מיט מיר!**: לידער פֿאַר געזאַנג בציבור / *Sing Along With Me!*: Yiddish Songs for the Whole Family, ארצות הברית: Famous Records, 1962.
* **אל הציפור: שירי חיים נחמן ביאליק** / *El Hatsipor - To the Bird: Songs of Poems by Chaim Nachman Bialik*, ארצות הברית: הוצאה פרטית, 1975.

## קישורים חיצוניים

* 
* בינה לנדאו באתר Recorded Sound Archives של האוניברסיטה האטלנטית של פלורידה
* בינה לנדאו בקטלוג פרידמן של אוניברסיטת פנסילבניה
* בינה לנדאו באתר yiddishmusic.jewniverse.info 
* משיריה של בינה לנדאו באתר SaveTheMusic
* שיריו של שלום סקונדה, עם בינה לנדאו: תוכנית מ-21 בפברואר 1976 (דיגיטציה: המרכז לספרי יידיש), בארכיון האינטרנט
* 

## הערות שוליים

קטגוריה:זמרות יהודיות אמריקאיות
קטגוריה:זמרים יהודים אמריקאים
קטגוריה:זמרים עממיים יהודים
קטגוריה:זמרים השרים ביידיש
קטגוריה:זמרות השרות ביידיש
קטגוריה:זמרות השרות בעברית
קטגוריה:מהגרות מפולין לארצות הברית
קטגוריה:ניצולות השואה: פולין
קטגוריה:אסירים במחנה הריכוז מיידנק
קטגוריה:אסירים במחנה הריכוז אושוויץ
קטגוריה:אסירים במחנה הריכוז ברגן-בלזן
קטגוריה:יהודים שהיגרו מפולין לארצות הברית
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-1988
קטגוריה:אמריקאים שנפטרו ב-1988
הר הקטור (אלברטה)

**הר הקטור** (באנגלית: **Mount Hector**) הוא הר בהרי הרוקי הקנדיים, בשטח הפארק הלאומי באנף (Banff), בפרובינציית אלברטה שבקנדה.

גובהו של ההר 3,394 מטרים (ההר ה-31 בגובהו באלברטה), והוא מתנשא לגובה של 1,759 מטרים מעל מעבר קיקינג הורס הסמוך. ההר ממוקם בסמוך לכביש המהיר אייספילדס, 17 קילומטרים צפונית לעיירה לייק לואיז. ההר ממוקם מזרחית לעמק נהר בואו ודרומית מזרחית לאגם בואו.

## היסטוריה
שמו של ההר ניתן לו בשנת 1884 על ידי הגאולוג והחוקר ג'ורג' מרסר דוסון, והוא נקרא על שם הגאולוג ג'יימס הקטור, שהיה חלק ממשלחת פליסר.

הראשונים שטיפסו על ההר היו פיליפ ס. אבוט (Philip S. Abbot), צ'ארלס. אי. פיי (Charles Fay) וצ'ארלס ס. תומפסון (Charles S. Thompson) בשנת 1895.

## קישורים חיצוניים

* ההיסטוריה של הטיפוס על ההר - אתר peakfinder
* תמונות ההר ותיאורי טיפוס על ההר
* מידע על ההר באתר peakbagger
* תיאור ההר, באתר albertawow
* מידע למטפסים על ההר

## הערות שוליים

הקטור
קטגוריה:הפארק הלאומי באנף
מרדכי ליטווין

**מרדכי ליטווין** (בצרפתית: **Mordechai Litvine**; לעיתים נכתב **Litvin**; 1903, שאוולי, ליטא, רוסיה – 1993, פריז, צרפת) היה מתרגם ומבקר ספרות ותיאטרון יידי פריזאי, משורר ומסאי. חתן פרס איציק מאנגר ליצירה ספרותית ביידיש (1973). תרגם ליידיש בעיקר מהספרות הצרפתית, וכן מרוסית ומגרמנית.

## קורות חיים
מרדכי ליטווין נולד בשנת 1903 בעיר שאוולי שבליטא (אז ברוסיה). קיבל בעירו חינוך יהודי חילוני, ולמד מדעי הרוח באוניברסיטאות קובנה וברלין. בעקבות עליית הנאצים לשלטון בגרמניה נתפס ובשנים 1934-37 ישב בבית כלא בגרמניה. בשנת 1939 הגיע לפריז, ובה חי עד מותו. בשנות הכיבוש הגרמני של צרפת פעל במסגרת המחתרת הצרפתית בדרום צרפת. לאחר המלחמה פעל במוסדות התרבות היהודיים הקומוניסטיים בפריז והשתתף בפרסומיהם. פרסם מסות ספרותיות וביקורת תיאטרון, וכן תרגומים לפרוזה ולשירה מן הספרות הצרפתית הרוסית והגרמנית, ובפרט יצירות קלאסיות. ב-1958 התרחק מהחוגים הקומוניסטיים.

בסוף שנות ה-60 פרסם ספר תרגומים מוערים מן השירה הצרפתית (כרך נוסף הופיע באמצע שנות ה-80). כעשור לאחר מותו הופיע, ב-2003, הופיע בהוצאת הספרים ה. לייוויק בישראל קובץ מתרגומיו מהספרויות הצרפתית, הרוסית והגרמנית.

ליטווין נפטר בשנת 1993 בפריז בתום מחלה ארוכה וקשה.
ארכיונו שמור בספרייה הלאומית.

## פרסומיו
### תרגום
* **דעם אָנדענק פֿון די מאַרטירער און קעמפֿער פֿון וואַרשעווער געטאָ**: איין-און-דרייסיק ציַיכענונגען פֿון מאָריס מענדזשיצקי ; פּאָעמע פֿון פּאָל עלואַר ; יידיש: מ' ליטווין, פריז: אויפסניי, 1950.
* מ. ליטווין, **פֿראַנצייזישע פּאָעזיע: איבערזעצונגען און קאָמענטאַרן**, 2 כרכים, פריז: אונזער קיום, תשכ"ח–תשמ"ו.
* **פֿון דער וועלט-פּאָעזיע**: איבערזעצונגען פון פראנצייזיש, רוסיש, דייטש: מ. ליטווין, תל אביב: ה. לייוויק פארלאג ביים פאראיין פון יידישע שרייבערס און זשורנאליסטן אין ישראל, תשס"ג 2003.

### עיון

* Mordechai Litvine, *Translations Into and from Yiddish*: The Eighth Annual Avrom-Nokhem Stencl Lecture in Yiddish Studies Delivered Before the Eighth Annual Oxford Summer Programme in Yiddish Language and Literature on 20 August 1990; translated from Yiddish by Helen Beer, Oxford: Oxford Programme in Yiddish, Oxford Centre for Postgraduate Hebrew Studies, 1991. (ספרון)


## קישורים חיצוניים
*  (נקרולוג)
* 
* 

## הערות שוליים

קטגוריה:מתרגמים יהודים רוסים
קטגוריה:מתרגמים יהודים צרפתים
קטגוריה:משוררים יהודים צרפתים
קטגוריה:משוררי יידיש צרפתים
קטגוריה:עיתונאי יידיש צרפתים
קטגוריה:יהודים ליטאים
קטגוריה:מתרגמים ליידיש
קטגוריה:מתרגמים מצרפתית
קטגוריה:מתרגמים מרוסית
קטגוריה:מתרגמים מגרמנית
קטגוריה:מבקרי ספרות יהודים
קטגוריה:מבקרי תיאטרון
קטגוריה:זוכי פרס מאנגר
קטגוריה:בוגרי אוניברסיטת הומבולדט של ברלין
קטגוריה:יהודים חברי הרזיסטאנס
קטגוריה:צרפתים שנולדו ב-1903
קטגוריה:צרפתים שנפטרו ב-1993
קרחון הקטור

**קרחון הקטור** (באנגלית: **Hector Glacier**) הוא קרחון הממוקם בשטח הפרק הלאומי באנף, בהרי הרוקי הקנדיים בפרובינציית אלברטה שבקנדה. הקרחון נמצא על המדרון הצפוני של הר הקטור והוא משתרע צפונה; שטחו כ-3 קמ"ר.

## היסטוריה
בשנת 1938, חלק גדול של הקרחון נשבר והוא כיסה את העמק שתחתיו בקרח בעומק של 60 מטרים. גל הקרח שזרם הרס כל מה שנקרה בדרכו, וזה אירוע מפולת הקרח השנייה הידועה שאירעה בהרי הרוקי הקנדים.

### מקור השם
הקרחון, כמו גם הר הקטור ואגם הקטור קרויים על שם ג'יימס הקטור, חוקר טבע שהיה מראשוני חוקרי הטבע שחקרו את האזור.

## לקריאה נוספת
* אומאני, סיימון ל. קרחוני קנדה, פרסומי ממשלת קנדה, עמ' 227

## קישורים חיצוניים
* תצלום לוויין של הקרחון

## הערות שוליים

קטגוריה:הפארק הלאומי באנף
הקטור
ליטווין

**ליטווין** (בכתב לטיני: **Litvin**, **Litwin**; ברוסית: **литвин**) הוא שם משפחה שפירושו "ליטאי".

קטגוריה:שמות משפחה
אש נגד-סוללות

**אש נגד-סוללות** (מכונה לעיתים **אש נגד-סוללה**; בראשי תיבות: **אש נ"ס**; באנגלית: **Counter-battery fire**), הוא מונח המתאר פעילות צבאית התקפית, לרוב ארטילרית, המכוונת לפגיעה במערכי האש הארטילריים של האויב (תותחים, משגרי רקטות, מרגמות וכו'). מטרת האש נגד-סוללות היא שיתוק ודיכוי מאמץ האש של הצד האחד באמצעות שימוש באש מהצד השני. לפי נאט"ו, אש נגד-סוללות היא "אש המסופקת לצורך הרס או נטרול מערכת סיוע האש של האויב".

## יישום
דוגמאות להפעלות נרחבות של אש מנגד בצה״ל מופיעות בעיקרם במבצעי ״עמוד ענן״ (2012), ״צוק איתן״ (2014), ״שומר החומות״ (2021), ו״עלות השחר״ (2022). פעולות אלו באו לידי ביטוי בהשמדת - עמדות לשיגור רקטות, מתקנים לייצור רקטות, סוללות נ״מ, סוללות מרגמה, מטרות שמפעילות טילי כתף, ועוד. עיקרי ריכוזי האש היו לעבר מטרות המפעילות ירי תלול מסלול של חמאס ושל הג׳יהאד האסלמי. פעולות אלו התבצעו בעיקרם בתקיפות אוויר-קרקע, של מטוסי קרב ושל כטמ״מים חמושים.

בנוסף לתקיפות מהאוויר ביצע צה״ל גם מאמץ אש יבשתי באמצעות טנקים, מערך קני של חיל התותחנים, יחידת מורן, ויחידות קומנדו המפעילות טילי כתף מדויקים כמו אגוז ומגלן.

לפי פרסומים של דו״צ, במבצע ״שומר החומות״, הושמדו גם מטרות המפעילות אש מנגד ברצועת עזה על ידי ספינות טילים ישראליות מדגם ״סער 5״ של זרוע הים באמצעות טילים מדויקים.

## צעדי נגד
כוחות ארטילריים הסופגים אש נגד-סוללות נוקטים שורה של אמצעי התגוננות על מנת לסכל את מאמצי האויב לפגוע בהם:
* **התחפרות כלי הכוח:** עבודות חיפור ושיקוע של כלים ארטילריים נחשבים לאמצעי יעיל למתן הגנה על הכוח והחיילים בו מצד ירי ארטילרי נגדי. דרך זאת הייתה נפוצה כבר במלחמת העולם הראשונה, והיא מהווה בימינו אמצעי שכיח למדי במערכים הארטילריים של קוריאה הצפונית. עם זאת, אמצעי חימוש מדויקים מצד האויב עשויים לצמצם את יעילות ההתחפרות.
* **הסבת כלי הכוח למשוריינים:** במהלך המאה ה-20 רוב כל הנשק הארטילריים הכבדים עברו להיערכות על בסיס רכב קרבי משוריין, בין השאר במטרה לשפר את מיגון הכוח מפני אש האויב.
* **הצבת הכוח בסביבה אזרחית:** הטמעת הכוח הארטילרי בקרבת אוכלוסייה אזרחית, בדומה לנעשה מצד ארגוני טרור פלסטיניים ברצועת עזה, משפרת את סיכויי השרידות של הכוח באמצעות יצירת אפקט של מגן אנושי.
* **פיזור הכוח:** פיזור הכלים הארטילריים על פני המרחב מצמצם את סיכויי האויב לפגוע בקלות בכוח הארטילרי ומשפר את ההגנה על החיילים בכוח.
* **הסתרת הכוח:** על אף שירי ארטילרי עשוי להיחשף באמצעי איכון שונים, למשל על ידי מערכת מכ"ם המיועדת לכך, הסתרת הכוח הארטילרי מאמצעי תצפית של האויב, למשל באמצעות סוללת עפר או בתוך צמחייה, יכולה לשפר את ההגנה על הכוח.
* **ירי בתנועה:** כלי נשק ארטילריים בעלי יכולת ניידות גבוהה, כגון תותחים מתנייעים, משגרי רקטות ממונעים ומרגמות, מצטיינים ביכולת לשנות במהירות את מיקומם לאחר ביצוע הירי. כך ביצוע אש נגד-סוללות אל מקור הירי עלול שלא לפגוע בכוח התוקף, מאחר שזה כבר הספיק להימלט מהמקום.
* **אש נגד-סוללות:** השבת אש נגד-סוללות כמענה לאש נגד-סוללות מצד האויב, נחשבת לדרך יעילה להגן על הכוח הארטילרי.

## ראו גם
* מכ"ם נגד-סוללות
* ריכוך ארטילרי
* מאמץ האש

## קישורים חיצוניים

* BRITISH ARTILLERY - PIECES, ARTILLERY INTELLIGENCE AND COUNTER-BATTERY


## הערות שוליים

קטגוריה:טקטיקה צבאית
קטגוריה:ארטילריה
מגדל העולם לוטה

**מגדל העולם לוטה** (בקוריאנית: **롯데월드타워**) הוא גורד שחקים סופר גבוה בגובה 554.5 מטר (1,819 רגל), הכולל 123 קומות. הוא נמצא בסיאול שבקוריאה הדרומית, ונפתח לציבור ב־3 באפריל 2017. נכון לשנת 2025, הוא הבניין הראשון בגובהו בסיאול ובקוריאה הדרומית, הרביעי בגובהו באסיה, השישי בגובהו מבין המגדלים הגבוהים בעולם, והבניין הגבוה ביותר במדינות הארגון לשיתוף פעולה ולפיתוח כלכלי (OECD). הוא היה החמישי בגובהו בעולם כשהושלם.

## היסטוריה
אחרי 13 שנים של תכנון והכנת האתר, המגדל זכה לאישור סופי להתחלת הבנייה על ידי הממשלה בנובמבר 2010. הבנייה עצמה החלה בחודש מרץ 2011.

בערב השנה החדשה 2016 חזית הבניין הראתה "2016".

ב-27 במרץ 2016 אירע המקרה הראשון של פריצה לאתר העבודה וטיפוס על הבניין. כאשר המגדל עדיין היה בבנייה, שני צלמים רוסים טיפסו לקצה המנוף וצילמו תמונות וידאו. הם נכנסו לאתר הבנייה ללא אישור.

ב-2 באפריל 2017 נורו זיקוקים כדי לחגוג את הפתיחה הרשמית של המגדל.

## גג הבניין
לבניית הגג היה צורך בכ-3,000 טון של חלקי פלדה, מנוף שיכול להרים עד 64 טון והלחמות מיוחדות.

הגג בנוי כך שהוא יכול לשאת את משקלו ללא עמודי חיזוק ולעמוד ברעידות אדמה עד עוצמה 9 בסולם ריכטר וברוחות חזקות במיוחד.

"סיור סקיי ברידג'" ממוקם על גג מגדל העולם לוטה בגובה 541 מטר, שהוא הגובה הכולל של מגדל החירות בניו יורק, הבניין הגבוה ביותר בארצות הברית.

## תכנון הקומות

## גלריה

קובץ:Site of Lotte World 2.jpg|אוקטובר 2007
קובץ:Lotte World Prem Twr construction.jpg|אוקטובר 2011
קובץ:Skyscrper construction in seoul.JPG|אפריל 2013
קובץ:Lotte World Tower 123 2013 10 27.jpg|אוקטובר 2013
קובץ:Lotte World Tower, Seoul, Korea, under construction 2013-12-04.JPG|דצמבר 2013
קובץ:Lotte World Tower, Seoul, Korea, under construction (zoom) 2013-12-04.JPG|דצמבר 2013 (זום)
קובץ:Songpa-gu Office 20140620 080011.jpg|יוני 2014
קובץ:Lotte World Tower 2014-07-04 (zoom).jpg|יולי 2014 (זום)
קובץ:Lotte World Tower at sunset.jpg|אוגוסט 2015
קובץ:Seoul (22554041685).jpg|ספטמבר 2015
קובץ:Lotte world tower.jpg|ספטמבר 2016
קובץ:Lotte World Tower and Namsan Tower in Seoul.jpg|7 באוקטובר 2017


## קישורים חיצוניים

* 

* מגדל העולם לוטה באתר משרד המהנדסים LERA
* מגדל העולם לוטה באתר משרד האדריכלים קוהן פדרסן פוקס (KPF)
* מגדל העולם לוטה באתר חברת הבת לוטה נכסים ופיתוח של לוטה קורפוריישן
* מגדל העולם לוטה באתר המועצה לבניינים גבוהים וסביבת מחיה עירונית (CTBUH)
* מגדל העולם לוטה באתר SkyscraperPage 
* מגדל העולם לוטה באתר Structurae
* מגדל העולם לוטה באתר architizer.com

## הערות שוליים

קטגוריה:מלונות גורדי שחקים
קטגוריה:אסיה: בתי מלון
קטגוריה:סיאול: מבנים
פרנס פוטרוס

**פרנס דיא פוטרוס** (בערבית: **فرانس ضياء بطرس**; נולד ב-14 ביולי 1993) הוא כדורגלן דני-עיראקי המשחק בפורט בעמדת המגן הימני.

## קריירת מועדונים
פוטרוס התחיל את הקריירה שלו במחלקת הנוער של סקוובאקן ובגיל 11 הצטרף לקבוצת הנוער של ארהוס. ב-16 בנובמבר 2012 פוטרוס ערך את הופעת הבכורה שלו בקבוצה הבוגרת בהפסד 2-0 נגד נורשלן.

בתחילת עונת  הושאל לסילקבור ובינואר  חתם על חוזה במועדון.

בקיץ  חתם לשנתיים וחצי בפרדריסיה מהליגה הדנית הראשונה.

לקראת סוף שנת , פוטרוס חתם בהוברו מליגת העל הדנית אליה הצטרף ב-1 בינואר 2018.

בינואר , פוטרוס חתם בוויבורג.

ביוני  עזב לראשונה את אירופה וחתם בפורט מליגת העל התאילנדית.

## קריירה בינלאומית
בצעירותו, פוטרוס שיחק בנבחרות הצעירות של דנמרק.

בנובמבר  זומן לראשונה לסגל נבחרת עיראק וב-4 באוגוסט 2018 פוטרוס ערך את הופעת הבכורה שלו בנבחרת בניצחון 0-3 נגד .

נכלל בסגל עיראק לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים דנים
קטגוריה:כדורגלנים עיראקים
קטגוריה:מגני כדורגל דנים
קטגוריה:מגני כדורגל עיראקים
קטגוריה:בלמי כדורגל דנים
קטגוריה:קשרי כדורגל דנים
קטגוריה:קשרי כדורגל עיראקים
קטגוריה:אורהוס: כדורגלנים
קטגוריה:כדורגלני אורהוס
קטגוריה:כדורגלני סילקבור
קטגוריה:כדורגלני ויבורג
קטגוריה:כדורגלני נבחרת עיראק
קטגוריה:כדורגלני גביע אסיה 2023
קטגוריה:כדורגלני גביע אסיה 2019
קטגוריה:ספורטאים זרים בתאילנד
קטגוריה:דנים שנולדו ב-1993
קטגוריה:עיראקים שנולדו ב-1993
ברווא נורי

**ברווא נורי** (בערבית: **بروا نوري**; נולד ב-23 בינואר 1987) הוא כדורגלן עיראקי המשחק בדלכורד בעמדת הקשר.

## קריירת מועדונים
נורי נולד בעיר אורמיה שבאיראן למשפחה כורדית ובגיל שנה עברה משפחתו לשוודיה. נורי התחיל לשחק כדורגל בקבוצת הילדים של וסאלונד ובגיל 13 הצטרף למחלקת הנוער של א.י.ק סולנה.

ב-7 באוקטובר 2005 נורי ערך את הופעת הבכורה שלו בקבוצה הבוגרת במשחק הליגה נגד פאלקנבורג. בעונת  הושאל לאוטבידברג ולאחר מכן לואסבי יונייטד.

לקראת עונת  נורי חתם בדלכורד, קבוצה המייצגת את הקהילה הכורדית במדינה.

בדצמבר  חתם באסטרסונד. נורי היה שותף להעפלה של הקבוצה לליגת העל השוודית בעונת , לזכייה שלה בגביע השוודי בעונת  ולהעפלה לשלב הבתים של הליגה האירופית בעונת 2017/2018 אחרי ניצחונות על גלאטסראיי, פולה אש ופאוק סלוניקי. בשנת  אף מונה לקפטן הקבוצה.

ב-25 ביולי 2018 נורי עזב את שוודיה לראשונה בקריירה וחתם בבאלי יונייטד מליגת העל האינדונזית.

ב-31 בינואר 2021, נורי הושאל לזאכו מליגת העל העיראקית.

## קריירה בינלאומית
נורי שיחק בצעירותו בנבחרות הנוער של שוודיה אך בשנת  החליט לייצג את  בנבחרת הבוגרים. ב-6 בנובמבר 2016 ערך את הופעת הבכורה שלו בנבחרת בתיקו 0-0 נגד . ב-5 באוקטובר 2017 הבקיע את שער הבכורה שלו בנבחרת בניצחון 1-2 נגד .

## תארים
; אסטרסונד
*הגביע השוודי: 

## קישורים חיצוניים

קטגוריה:כורדים איראנים
קטגוריה:כדורגלנים כורדים
קטגוריה:כדורגלנים שוודים
קטגוריה:כדורגלנים איראנים
קטגוריה:כדורגלנים עיראקים
קטגוריה:קשרי כדורגל איראנים
קטגוריה:קשרי כדורגל שוודים
קטגוריה:קשרי כדורגל עיראקים
קטגוריה:כדורגלני א.י.ק סולנה
קטגוריה:כדורגלני אסטרסונד
קטגוריה:ספורטאים זרים באינדונזיה
קטגוריה:איראנים שנולדו ב-1987
קטגוריה:שוודים שנולדו ב-1987
ג'סטין מיראם

**ג'סטין חכמת עזיז מיראם** (בערבית: **جستن حكمت عزيز ميرام**; נולד ב-4 בדצמבר 1988) הוא כדורגלן עבר אמריקאי-עיראקי ששיחק בעמדת החלוץ.

## קריירת מועדונים
מיראם שיחק בקבוצת הכדורגל של תיכון אייזנהאואר, מישיגן ושיחק בליגת המכללות ביבפאיי רוות'ריידרס איתה זכה באליפות המכללות וזכה בתואר ה-MVP בעונת  ובמישיגן וולבירנס.

ב-14 בינואר 2011 נבחר במקום ה-15 בדראפט ה-MLS על ידי קולומבוס קרו. ב-22 בפברואר 2011 ערך את הופעת הבכורה שלו בקבוצה במשחק נגד ריאל סולט לייק במסגרת רבע גמר ליגת האלופות של ה-CONCACAF. ב-28 במאי 2011 ערך את הופעת הבכורה שלו ב-MLS בתיקו 3-3 נגד צ'יבאס ארצות הברית.

ב-29 בינואר 2018 מיראם חתם באורלנדו סיטי תמורת 1.05 מיליון דולר.

ב-3 באוגוסט 2018 מיראם חזר לקולומבוס קרו.

ב-11 בפברואר 2020, מיראם חתם בריאל סולט לייק.

## קריירה בינלאומית
בשנת  מיראם קיבל אזרחות עיראקית ובספטמבר  זומן לראשונה לסגל נבחרת עיראק. ב-14 בנובמבר 2014 מיראם ערך את הופעת הבכורה שלו בנבחרת בהפסד 1-0 נגד  במסגרת גביע האומות 2014. מיראם נכלל בסגל הנבחרת לקראת גביע אסיה בכדורגל 2015 בו הגיע עיראק למקום הרביעי.

ב-3 בספטמבר 2015 הבקיע את שער הבכורה שלו בנבחרת בניצחון 1-5 נגד .

## קישורים חיצוניים

* 

קטגוריה:אמריקאים ילידי מישיגן
קטגוריה:כדורגלנים עיראקים
קטגוריה:כדורגלנים אמריקאים
קטגוריה:בוגרי אוניברסיטת מישיגן
קטגוריה:קשרי כדורגל אמריקאים
קטגוריה:קשרי כדורגל עיראקים
קטגוריה:חלוצי כדורגל אמריקאים
קטגוריה:חלוצי כדורגל עיראקים
קטגוריה:מישיגן: כדורגלנים
קטגוריה:כדורגלני קולומבוס קרו
קטגוריה:כדורגלני אורלנדו סיטי
קטגוריה:כדורגלני אטלנטה יונייטד
קטגוריה:כדורגלני ריאל סולט לייק
קטגוריה:כדורגלני שארלוט
קטגוריה:כדורגלני נבחרת עיראק
קטגוריה:כדורגלני גביע אסיה 2015
קטגוריה:נוצרים עיראקים
קטגוריה:אישים ממוצא אשורי
קטגוריה:אמריקאים שנולדו ב-1988
קטגוריה:עיראקים שנולדו ב-1988
משה רוזנבלום

שמאל|
**משה רוזנבלום** (מכונה **הרמ"ר**; ה'תר"י, 1850 - י"ז באב ה'תרפ"ח, 1928) היה מחנך, סופר, עסקן ציבורי בחצר חסידות חב"ד ברוסיה, מייסד ועורך עיתון הילדים האח. מנהל לשכתם של רבי שלום דובער שניאורסון ובנו רבי יוסף יצחק מחב"ד, מזכיר ישיבת תומכי תמימים בלובביץ', מייסד ומנהל ישיבת תומכי תמימים ברוסטוב על הדון וחדר בלובביץ'. כתב את הספר "דברי ימי התמימים" המתאר את קורות ישיבת תומכי תמימים.

## ביוגרפיה
הרב רוזנבלום הוא אחד משלושת הרבנים שרבי שמואל שניאורסון הסמיכם לרבנות בכתב ידו לאחר שבחנם בעצמו.

למד אצל הרב יצחק שלמה יואל שרמן, רבה של רובנא. נכדתו של רוזנבלום סיפרה שרבי שלום דובער שניאורסון הטיל עליו לחבר כמין "קיצור שולחן ערוך" המיוסד על שולחן ערוך הרב של בעל התניא. אחרי שהשלים את כתיבת הספר נפלה שרפה בביתו בשבת והספר נשרף.

שימש כמלמד בעיר נובגורד-סבירסק עד ה'תרס"ט (1909), אז התקבל לעבוד בישיבת תומכי תמימים בעיירה לובביץ'. היה חבר בוועד של "איגוד התמימים". ערך את השבועון לילדים 'האח', שהופיע משנת ה'תרע"א (1910) עד פרוץ מלחמת העולם הראשונה בשלהי שנת ה'תרע"ד (1914). מונה למזכיר ולראש לשכת רבי שלום דובער שניאורסון ובנו הרב יוסף יצחק שניאורסון. האחרון כתב עליו בה'תרס"ט: .

ב-1910 ניהל את הלשכה שעסקה בהכנת אספת הרבנים באותה שנה. הוא נסע בשליחות רש"ב נסע אל הרבנים דוד פרידמן, חיים סולובייצ'יק, ה'חפץ חיים' וחיים עוזר גרודזנסקי. לאחר שנים יצאה סדרת מאמרים בשם "רבנות מול השכלה" שכתב, והרקע להם היא אספת הרבנים הזו. כן נסע אל הרב מנחם מנדל חן לניז'ין לערוך "פרטיכל" ולהכין ספר תקנות ל"אגודת יראים".

בה'תרע"ד (1913) הקים רוזנבלום בלובביץ' מוסד שכונה "חדר דרוסטוב" שיועד לתלמידים דוברי רוסית אשר ידיעותיהם ביהדות דלות. הוא ניהל ושימש משגיח במוסד זה. בה'תרע"ו (1915) עזב רש"ב את לובביץ', ולאחר שהגיע לרוסטוב על הדון עברו לשם גם רוזנבלום ותלמידיו.

בסוף שנת ה'תרע"ז (1917) עבר לפטרוגרד, לצורך ניהול הלשכה המייצגת את האינטרסים של היהדות החרדית לקראת האספה המכוננת ברוסיה, קונגרס היהודים ואספת הרבנים הכללית. לאחר מכן עברה הלשכה לחרקוב.

לאחר מכן ניהל את ישיבת תומכי תמימים ברוסטוב.

בה'תרפ"א (1921) נערך ברוסטוב משפט-ראווה נגד ישיבת 'תומכי תמימים' שברוסטוב ומנהליה. רוזנבלום נמנה עם צוות הסניגורים.

נפטר בה'תרפ"ח (1928) ברוסטוב.

## ספריו
* **ספור : מדברי ימי [[יותם (מלך יהודה)|יותם]], [[אחז]], [[יחזקיהו]] מלכי יהודה**, ווילנא, תר"ע
* **דברי ימי התמימים**, קורות ישיבת תומכי תמימים בלובביץ'
* **הודעה מפורטת**, קונטרס הסוקר את תולדות ישיבת תומכי תמימים, בעברית ובגרמנית
* **קול קורא**, קונטרס בענייני אספת הרבנים 1910 אשר היה מעורב בה

## קישורים חיצוניים
*יהושע מונדשיין, "עורך "האח": הרה"ח ר' משה רוזנבלום ע"ה", **[[כפר חב"ד (שבועון)|כפר חב"ד]]** 892, באתר "כרמים"
*

## הערות שוליים

קטגוריה:חסידי חב"ד
קטגוריה:ישיבת תומכי תמימים בלובביץ'
קטגוריה:סופרים חרדים
קטגוריה:סופרים כותבי עברית
קטגוריה:עורכי עיתונים יהודים
קטגוריה:עורכי עיתונים בשפה העברית
קטגוריה:מלמדים
קטגוריה:חסידי אדמו"ר מהר"ש
סיאט 850

**סיאט 850** (בספרדית: **SEAT 850**) היא מכונית סופרמיני, אשר הרכיבה יצרנית כלי הרכב הספרדית **[[סיאט]]**, בין השנים 1966–1974.

הדגם התבסס על דגם הפיאט 850 אשר יוצר על ידי קונצרן פיאט האיטלקי.

סך הכול יוצרו 664,346 יחידות.

## דגמי "סיאט 850"
* סיאט 850 - 2 דלתות
* סיאט 850 - 4 דלתות
* סיאט 850 ספורט ספיידר (קבריולה)
* סיאט 850 - ספורט (קופה)

## גרסאות "סיאט 850" סדאן
* 2 דלתות (גרסת "D")
* 2 דלתות (גרסת "N") 
* 4 דלתות (גרסת "Especial")
* 4 דלתות (גרסת "D Especial")

## תמונות

קובץ:Seat 850.jpg | סיאט 850, 2 דלתות
קובץ:1970 Seat 850 Especial Dos Puertas (5064882145).jpg| סיאט 850, 2 דלתות
קובץ:MHV Seat 850 01.JPG | סיאט 850
קובץ:Seat 850 4P 20121202 014.jpg | סיאט 850, 4 דלתות
קובץ:1973 Seat 850 D Especial 4 puertas (4646714373).jpg | סיאט 850, שנת 1973 - 4 דלתות
קובץ:1971 Seat 850 Especial (4647253539).jpg  | סיאט 850, שנת 1971 - 4 דלתות
קובץ:1969 Seat 850 Sport Spider (4639592275).jpg| סיאט 850, שנת 1969 - ספורט ספיידר
קובץ:Seat 850 Spider hl blue TCE.jpg| סיאט 850 - ספורט ספיידר
קובץ:1969 Seat 850 Sport Spider (4640198738).jpg | סיאט 850, שנת 1969 - ספורט ספיידר
קובץ:Seat 850 Spider València.JPG | סיאט 850 - ספורט ספיידר
קובץ:1971 Seat 850 Sport Spider (4647616210).jpg | סיאט 850, שנת 1971 - ספורט ספיידר
קובץ:SEAT 850 front side.jpg | סיאט 850 ספורט (קופה) 
קובץ:SEAT 850 Coupé.jpg | סיאט 850 ספורט (קופה)
קובץ:SEAT 850 Sport.jpg | סיאט 850 ספורט (קופה)
קובץ:SEAT 850 sport yellow.jpg | סיאט 850 ספורט (קופה)


## ראו גם
* סיאט
* פיאט 850
* סיאט 600
* סיאט 1400
* סיאט 133

## קישורים חיצוניים

* סיאט 850 (4:30 דקות), יו-טיוב
* סיאט 850 (1:31 דקות), יו-טיוב
* סיאט 850 (3:20 דקות), יו-טיוב
* סיאט 850 (4:18 דקות), יו-טיוב
* סיאט 850, קופה (3:35 דקות), יו-טיוב
## הערות שוליים

קטגוריה:מכוניות סופרמיני
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1966
850
קטגוריה:מכוניות מנוע אחורי
קטגוריה:מכוניות ספרדיות
גביע הפדרציה 2009

**[[גביע הפדרציה]] 2009** הייתה התחרות ה-47 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו בינואר 2009 ומשחק הגמר הסתיים ב-8 בנובמבר 2009.

נבחרת איטליה ניצחה במשחק הגמר את נבחרת ארצות הברית וזכתה בגביע בפעם השנייה בתולדות הנבחרת.

## מתכונת התחרות
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2010.

## מהלך התחרות

### משחק הגמר

### העברות לקראת שנת 2010
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':

*  נותרה בבית עולמי א'
*  המשיכה לשחק בבית עולמי ב'
* ,  ו עלו לבית העולמי א'
* ,  ו ירדו לבית העולמי ב'

## ישראל בתחרות
בנבחרת  השתתפו ציפי אובזילר ושחר פאר. הנבחרת החלה את השתתפותה בבית עולמי ב'. הנבחרת נפגשה עם  והיא הפסידה 2:3. בפלייאוף היא נפגשה עם  הפסידה 2:3 וירדה לבית אזורי.

## קישורים חיצוניים

* נתוני משחק הגמר

קטגוריה:תחרויות טניס ב-2009
קטגוריה:גביע הפדרציה
קטגוריה:תחרויות גביע הפדרציה באיטליה
קטגוריה:תחרויות גביע הפדרציה במוסקבה
קטגוריה:תחרויות גביע הפדרציה בארצות הברית
קטגוריה:תחרויות גביע הפדרציה בצרפת
קטגוריה:תחרויות טניס בצ'כיה
שאלה של שפיות

**שאלה של שפיות** (באנגלית: **Nuts**) הוא סרט דרמה אמריקאי משנת 1987 בבימוי של מרטין ריט עם ברברה סטרייסנד וריצ'רד דרייפוס בתפקידים הראשיים. סטרייסנד גם הפיקה את הסרט וכתבה את המוזיקה.

התסריט מבוסס על מחזה בשם זה של תום טופור שהועלה בברודוויי ב-1979. טופור השתתף גם בכתיבת התסריט.

המחזה והסרט עוסקים בבעיה של קביעת שפיות וכן בבעיית התעללות מינית. חל מהעלילה מופיע בצורת פלשבק.

הסרט היה מועמד לפרס גלובוס הזהב לסרט הטוב ביותר - דרמה.

ברברה סטרייסנד הייתה מועמדת לפרס גלובוס הזהב לשחקנית הטובה ביותר - סרט דרמה.

ריצ'רד דרייפוס היה מועמד לפרס גלובוס הזהב לשחקן המשנה הטוב ביותר - סרט קולנוע.

זו הייתה הופעתם האחרונה בקולנוע של קרל מלדן ורוברט ובר.
## תקציר העלילה
קלאודיה דרייפר (ברברה סטרייסנד) היא זונת צמרת הנאשמה ברצח הלקוח שלה אלן גרין (לזלי נילסן). למעשה היא הרגה אותו מתוך הגנה עצמית לאחר שתקף אותה אבל השאלה המשפטית היא האם להכריזה כבלתי שפוייה ולהחזיקה בבית חולים לחולי נפש במשך 17 שנים או להכריז עליה כשפוייה וזכאית למשפט רגיל והוגן.

הוריה רוז קירק (מורין סטייפלטון) ואביה החורג ארתור קירק (קרל מלדן) מעוניינים שתוכרז כבלתי שפוייה כי זה ימנע משפט פומבי ומבייש.

גם רופא בית הסוהר הפסיכיאטר ד"ר הרברט מוריסון (אלי וולך) משוכנע כי לאור התנהגותה בבית הסוהר היא בלתי שפוייה.

לאחר שקלאודיה תוקפת את הסנגור שלה ופוצעת אותו, ממנה בית המשפט את אהרון לוינסקי (ריצ'רד דרייפוס) מהסניגוריה הציבורית, לסניגור בעל כורחו. התובע הוא עורך הדין מקמילן (רוברט ובר).

לוינסקי מתחיל לתחקר את קלאודיה ונתקל בהתחלה בהתנגדות קשה וחוסר שיתוף פעולה אבל עם הזמן היא מתחילה להתרכך ולוינסקי מתחיל להבין את קורות חייה של קלאודיה שהביאו אותה למצב זה.

בבית המשפט נחקרים ד"ר מוריסון והזוג קירק. אמה מספרת שקלאודיה גדלה יפה בבית מהמעמד הבינוני-גבוה אך מגיל שש החל להופיע שינוי בהתנהגותה והיא אינה מבינה למה. קלאודיה עזבה את הבית בגיל צעיר, התחתנה ולאחר שנתיים התגרשה והפכה לזונה.

נקודת המפנה היא כאשר לוינסקי חוקר את האב החורג ומתברר שעד גיל 13 הוא נהג לרחוץ אותה באמבטיה.

השופט סטנלי מרדוק (ג'יימס ויטמור) קובע לבסוף שקלאודיה שפויה ומסוגלת לעמוד לדין.

קלאודיה משתחררת על תנאי, עומדת לדין ויוצאת זכאית.

## קישורים חיצוניים

*קדימון לסרט שאלה של שפיות, באתר יוטיוב

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1987
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים מבוססי מחזות
קטגוריה:סרטי בית משפט אמריקאיים
קטגוריה:סרטי האחים וורנר
קטגוריה:פסיכולוגיה בקולנוע
קטגוריה:סרטי ברברה סטרייסנד
קטגוריה:סרטי ריצ'רד דרייפוס
קטגוריה:סרטי מרטין ריט
אגר מקונקי

שמאל|ממוזער|220px|צלחת אגר מקונקי עם מושבות חיידקים פעילות של מנצלי לקטוז (משמאל) ושאינם מנצלי לקטוז (מימין).

מצע **[[אגר]] מקונקי** (באנגלית: **MacConkey agar**) הוא מצע עשיר, סלקטיבי והבחנתי לחיידקים, באמצעותו ניתן לבודד חיידקים גראם-שליליים, לרבות מתגים גראם-שליליים מהמעי על בסיס תסיסת לקטוז. גורמי הסלקציה הם מלחי מרה  וקריסטל ויולט  המעכבים את גדילתם של רוב החיידקים הגראם-חיוביים, וכך מאפשרים סלקציה ובידוד של גראם שליליים. הגורם ההבחנתי הוא אינדיקטור ה-pH ניוטרל רד המאפשר זיהוי של ניצול לקטוז, וכך מאפשר הבחנה בחיידקי מעיים המסוגלים לבצע תסיסת לקטוז. בחיידקים מסוג Lac+ (מנצלי לקטוז) ניצול לקטוז גורם לירידת ה-pH וצבע המושבות אדום/ורוד. בחיידקים מסוג Lac- (שאינם מנצלי לקטוז) ניצול פפטון גורם לעליית ה- pH וצבע המושבות לבן.

מצע זה פותח על ידי הבקטריולוג הבריטי אלפרד תיאודור מקונקי בתחילת המאה ה-20.

## מרכיבי המצע

* פפטון - 17 גרם
* פרוטאוז פפטון - 3 גרם
* לקטוז - 10 גרם
* מלחי מרה - 1.5 גרם
* נתרן כלורי - 5 גרם
* אינדיקטור ניוטרל רד - 0.03 גרם
* קריסטל ויולט - 0.001 גרם
* אגר - 13.5 גרם
* מים - עד להשלמה ל-1 ליטר ולהתאמת ה-pH ל-0.2 +/- 7.1.

ישנם מספר וריאציות של מצע מקונקי בהתאם לצורך, למשל:
* מוסיפים 0.001 גרם (פר 1 ליטר) של קריסטל ויולט כאשר מבקשים לבדוק האם גדילתם של חיידקים גראם-חיוביים מעוכבת.
* במידה ותכונת ה-"swarming" (סוג של תנועה קולקטיבית של חיידקים) אינה דרושה אצל חיידקים ממשפחת *[[Proteus]]* ניתן להשמיט את הנתרן הכלורי.
* כדי לבודד את פתוגן המעיים *[[Escherichia coli O157:H7]]* מוסיפים סורביטול למצע.

## קישורים חיצוניים

## הערות שוליים

קטגוריה:מיקרוביולוגיה
סיאט 1200/1430 ספורט

**סיאט 1200/1430 ספורט** (בספרדית: **SEAT 1200 Sport/ 1430 sport**) הם 2 סוגי מכוניות כמעט זהות, בתצורת קופה, (1,200 סמ"ק ו-1,430 סמ"ק), אשר יוצרו על ידי יצרנית כלי הרכב הספרדית **[[סיאט]]** בין השנים 1975–1981.

## סיאט 1200/1430 ספורט
דגמי "סיאט 1200 ספורט" ו-"סיאט 1430 ספורט" הוצגו לראשונה בדצמבר 1975. המכירות החלו בפברואר 1976.

יוצרו 19,322 יחידות.

מקדם הגרר של הדגם: 0.37

תאוצת דגם "סיאט 1200 ספורט" בין 0-100 קמ"ש היא 14.5 שניות.

תאוצת דגם "סיאט 1430 ספורט" בין 0-100 קמ"ש היא 13.7 שניות.

גוף הרכב "סיאט 1200 ספורט" זהה לגוף הרכב "סיאט 1430 ספורט".

## דגמים
* סיאט 1200 ספורט - 2 דלתות, מנוע 1,197 סמ"ק
* סיאט 1430 ספורט - 2 דלתות, מנוע 1,438 סמ"ק (מנוע סיאט 1430)

## תמונות

קובץ:1977 Seat 1200 Sport "Bocanegra" (4647425413).jpg | סיאט 1200 ספורט, שנת 1977
קובץ:1977 Seat 1200 Sport "Bocanegra" (4648041748).jpg | סיאט 1200 ספורט, שנת 1977
קובץ:Seat 1200 Sport.jpg | סיאט 1200 ספורט
קובץ:Chococlásico, Seat 1200 Sport Bocanegra (2).JPG | סיאט 1200 ספורט
קובץ:SEAT1200sport.jpg | סיאט 1200 ספורט
קובץ:Seat 1200 Sport Coupe Gen1 000 1975-1979 backright 2011-06-04 U.jpg | סיאט 1200 ספורט
קובץ: Seat 1200 Sport Coupe Gen1 000 1975-1979 frontright 2011-06-04 U.jpg | סיאט 1200 ספורט
קובץ:Chococlásico, Seat 1200 Sport Bocanegra (1).JPG | סיאט 1200 ספורט
קובץ:SEAT 1430 Sport lateral.jpg | סיאט 1430 ספורט
קובץ:SEAT 1430 SPORT cuadro instrumentos.jpg | סיאט 1430 ספורט - מבט ללוח הבקרה
קובץ:1979 Seat 1430 Sport 'Bocanegra' (7065229439).jpg | סיאט 1430 ספורט, שנת 1979


## ראו גם
* סיאט
* פיאט
* פיאט 124
* פיאט 125
* סיאט 1430
* סיאט 850
* סיאט 1400
* סיאט 1500

## לקריאה נוספת
* סיאט 1200 ספורט (clubseatsport)
## קישורים חיצוניים

* סיאט 1200 ספורט (2:40 דקות), יו-טיוב
* סיאט 1430 ספורט (1:18 דקות), יו-טיוב

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1975
1200/1430 ספורט
קטגוריה:מכוניות ספרדיות
קונג אנגוו

**קוֹנְג אָנְגְווֹ** (בסינית מסורתית: 孔安國, בסינית מפושטת: 孔安国, בפין-יין: kǒng ānguó, בערך 156-74 לפנה"ס), המכונה דְזְה-גְווֹ (子國), היה מלומד קונפוציאני, פקיד ממשל בשושלת האן המערבית בסין העתיקה וצאצא של קונפוציוס. הוא כתב את "מסורת אדון קונג על הכתובים הנערצים", פרשנות על גרסת "הטקסט הישן" של הקלאסיקה של המסמכים שכללה גם את טקסט המקור. היצירה אבדה במרוצת השנים, אולם במאה הרביעית הופיע זיוף של טקסט המקור שהופיע בה, והוכר כקלאסיקה קונפוציאנית למשך יותר מאלף שנים.

## רקע
קוֹנְג אָנְגְווֹ היה יליד צ'וּ'פֿוּ במדינת לו, אחת מהרבה ממלכות חצי-אוטונומיות בשושלת האן המערבית. הוא היה בנו השני של קוֹנְג ג'ונְג, וצאצא דור אחד-עשר של קונפוציוס. הוא למד את הקלאסיקה של השירים ואת הקלאסיקה של המסמכים מן המלומדים הקונפוציאניים המפורסמים שֶׁן פֵּי ופֿוּ שֶׁנְג. הוא גם שימש מטעם חצרו של הקיסר ווּ מהָאן בתור מומחה הרבצת מוסר (諫大夫), קצין ומושל מחוז, וזכה להערכת הקיסר כמומחה לחמש הקלאסיקות.

על פי המסורת, באחרית ימיו כתב את הספרים "לימוד וניתוח המאמרות", "מסורת הטקסט הישן של קלאסיקת כיבוד ההורים" ו"אמרות מבית מדרשו של קונפוציוס".

## "הטקסט הישן" של הקלאסיקה של המסמכים
על פי המסורת, הנסיך גונְג מלוּ הרס בניין במתחם משפחת קונג במהלך הרחבת ארמונו, וכמה טקסטים עתיקים התגלו חבויים באחד הקירות, כולל הקלאסיקה של המסמכים. כפי הנראה הם הוסתרו שם כדי להציל אותם משריפת הספרים של הקיסר הראשון. גרסה זו של הקלאסיקה של המסמכים הכילה 16 פרקים יותר ממה שהועבר על ידי פֿוּ שֶׁנְג. מאחר שהטקסטים המוחבאים היו כתובים בכתב החותם העתיק, הגרסה שנתגלתה קיבלה את השם "הטקסט הישן", בעוד שהגרסה של פֿוּ שֶׁנְג קיבלה את השם "הטקסט החדש". קוֹנְג אָנְגְווֹ כתב פרשנות לגרסת הטקסט הישן, בשם "מסורת אדון קוֹנְג על הכתובים הנערצים" (尚書孔氏傳), וההיסטוריון המפורסם סְה-מָה צְ'ייֵן למד ממנו את הטקסט, והתייעץ בו במחקריו על הפרקים שעוסקים בקיסרים הקדומים שון ויו'.

ליצירה הייתה הקדמה מאת קוֹנְג.

במהלך שושלת האן המזרחית (25-220 לפנה"ס) אבדה "מסורת אדון קוֹנְג על הכתובים הנערצים". ובתקופת שושלת ג'ין המזרחית הופעה לפתע עותק-כביכול של יצירתו של קוֹנְג. המלומד מֵיי דְזֶה הגיש לקיסר יְוֵּ'אן מגִ'ין עותק של גרסת "הטקסט הישן" של הקלאסיקה של המסמכים, כולל הקדמה שלכאורה נכתבה בידי קוֹנְג אָנְגְווֹ. חצר הקיסר קיבלה את הגרסה של מֵיי כאותנטית. בשנת 653, בתקופת שושלת טאנג, הפכה גרסת "הטקסט הישן" שהציג מֵיי דְזֶה לגרסה הרשמית של הקלאסיקה הקונפוציאנית. למרות שמלומדים רבים פקפקו באותנטיות שלה במהלך מאות השנים שלאחר מכן, מעמדה כגרסה רשמית נשמר במשך יותר מאלף שנים, עד תקופת שושלת צ'ינג. כיום הגרסה של מֵיי דְזֶה נחשבת זיוף של היצירה של קוֹנְג אָנְגְווֹ.

## לקריאה נוספת
* 
* 
* 史记 בפרק 儒林列传.

## הערות שוליים

קטגוריה:שושלת האן
קטגוריה:סופרים סינים
קטגוריה:פוליטיקאים סינים
קטגוריה:פילוסופים סינים
פארק זריאדיה

**פארק "זריאדיה"** (ברוסית: **Парк Зарядье**) הוא פארק עירוני הממוקם ברובע ההיסטורי "זריאדיה" במרכז מוסקבה ליד הכיכר האדומה. הפארק נפתח ב-9 בספטמבר 2017 במעמד נשיא רוסיה ולדימיר פוטין וראש עיריית מוסקבה סרגיי סוביאנין.

הפארק נבנה באתר של מלון רוסיה שהיה אחד מבתי המלון הגדולים בעולם לפני שנהרס. בניית הפארק החלה באפריל 2015 והפארק נפתח לציבור בספטמבר 2017 במלאת 870 שנה לעיר מוסקבה.

הפארק ממוקם על שטח של 13 הקטאר. המאפיין העיקרי של הפארק הוא שרוב האובייקטים שלו "מוסתרים" מתחת לנוף. כל השטח של הפארק חולק לארבעה אזורי אקלים: יער, ערבה, טונדרה, ומישור הצפה.

בפארק אמפיתיאטרון, אולם קונצרטים, מרכז מדיה, מוזיאון תת-קרקעי, מערת קרח, ו"גשר צף" עם נוף לקרמלין. בפארק יש גם 430 מקומות חנייה בחנייה תת-קרקעית.

פארק זריאדיה נכלל ברשימת 100 המקומות המדהימים ביותר בעולם של מגזין טיים לשנת 2018.

## גלריה

קובץ:Zaryadye.p1.jpg 
קובץ:Zaryadye 2017 - Зарядье (36994973046).jpg
קובץ:Zaryadye26.jpg
קובץ:Zaryadye.p2.jpg
קובץ:Zaryadye5.jpg
קובץ:Zaryadye29.jpg
קובץ:Zaryadye16.jpg
קובץ:Zaryadye10.jpg
קובץ:Zaryadye Park Moscow img08 asv2018-01.jpg
קובץ:Zaryadye 2017 - Зарядье (36347958374).jpg
קובץ:Zaryadye 2017 - Зарядье (36787025310).jpg
קובץ:Moscow. View to The Kremlin from Floating bridge in Zaryadye Park.jpg
קובץ:Zaryadye 2017 - Зарядье (36994912096).jpg
קובץ:Zaryadye 2017 - Зарядье (36994858106).jpg
קובץ:Zaryadye 2017 - Зарядье (36347960714).jpg
קובץ:Zaryadye9.jpg


## ראו גם
*אולם קונצרטים זריאדיה

## קישורים חיצוניים

*  

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מוסקבה: פארקים
עמותת בת מלך

**עמותת בת מלך** היא עמותה הנותנת מחסה פיזי, הגנה, וסיוע נפשי ומשפטי לנשים דתיות-חרדיות הסובלות מהתעללות פיזית ונפשית מצד בני זוגן.

## רקע
עמותת בת מלך הוקמה כדי לתת מענה לבעיית האלימות במשפחה במגזר הדתי/חרדי. בת מלך מפעילה מקלטים להגנה על נשים (וילדיהן) הסובלות מאלימות פיזית, רגשית, כלכלית ורוחנית על ידי בעליהן ונמצאות במצבים מסכני חיים. בזמן השהייה במקלטים הנשים מקבלות סיוע נפשי, משפטי וכלכלי כדי לאפשר להן לצאת לחיים עצמאיים ולשבור את מעגל האלימות. נשים דתיות/חרדיות במערכות יחסים אלימות אינן נעזרות בשירותי הרווחה שזמינים עבורן ממספר סיבות:

# הן חוששות מהסטיגמה הקיימת כלפי שירותי הרווחה.
# הן אינן סומכות על רשויות שאינן דתיות.
# הקהילה הדתית באופן כללי אינה אוהדת מצבים בהם מישהו מהקהילה מחפש סיוע חיצוני עבור סוגיות משפחתיות.
# נשים רבות חוששות שמשפחתם תיתפס באופן שלילי על ידי הקהילה, במידה והן יחשפו את ההתעללות של בעליהן בפומבי.

עמותת בת מלך הוקמה על ידי גורמים שראו את הצורך הדחוף במתן הגנה וסיוע לנשים דתיות-חרדיות הסובלות מהתעללות פיזית ונפשית מצד בני זוגן. בשנת 1995 הוקם המקלט הראשון בירושלים עבור נשים דתיות וחרדיות מכל הארץ. בשנת 2000 נפתח הוסטל "ניגונים" כדי לספק מקלט פיזי, הגנה, ותמיכה רגשית לנערות דתיות וחרדיות בסיכון. בשנת 2004 הוקמה המחלקה לסיוע משפטי ("עוז והדר"), המעניקה לנשים ייעוץ וסיוע משפטי מקיף הכולל ייצוג בבתי משפט ובתי דין. בשנת 2005 הוקם מקלט נוסף במרכז הארץ. בשנת 2008 נפתח סניף של המחלקה לסיוע משפטי בבית שמש בהשתתפות ובסיוע של הסוכנות היהודית.

בכל מקלט של העמותה שוהות מדי שנה כ-70 נשים ו-200 ילדים. בשונה ממקלטים אחרים בישראל, כל אישה שמגיעה למקלט בת מלך מגיעה בממוצע עם 5-6 ילדים.

משרד הרווחה מפקח על פעילות המקלטים ושותף למימון השוטף בסך של כ-60%. שאר התקציב של העמותה נסמך על פילנתרופיה מקומית ובחוץ לארץ.

## פעילות העמותה
**הפעילות בעמותה מתרכזת בשלושה תחומים:**
# חינוך וקהילה העלאת מודעות ומניעת אלימות במשפחה במגזר הדתי-חרדי, באמצעות יצירת והפעלת תוכניות למניעת אלימות במשפחה ולקידום מעמד האישה בקרב האוכלוסייה הדתית חרדית ע”י סדנאות, הפצת חומר כתוב, סרטים והצגות לנוער ולמבוגרים. בנוסף ניתן ייעוץ משפטי חינם באמצעות קו החם הפועל 24/7 ופגישות אישיות במרכזי אוכלוסייה חרדית ברחבי הארץ.
# מקלטים ודירות מעבר בת מלך מעניקה מקלט לכל אישה שנדרש לה מקום שהות בטוח וזמני. השירותים הניתנים בזמן השהות מתמקדים בשיקום האישה וילדיה, סיוע משפטי וכלכלי. העמותה גם מעניקה סיוע משפטי לנשים חסרות יכולת בתיקי גירושין ומשפחה.
# ליווי לאחר חזרה לחיים עצמאים ובטוחים בת מלך ממשיכה ללוות ולתמוך בהן, גם שנים רבות לאחר שעזבו את המקלט לטובת הקהילה. הסיוע כולל מתן טיפול וליווי סוציאלי, טיפול בתיק המשפטי לחיים עצמאיים.

צוות המקום כולל אם בית, עובדות סוציאליות, עורכות דין, מורה וגננת המטפלות בילדים, בנות שירות לאומי ומטפלים חיצוניים. במקום כחמישים עובדים, וכארבעים מתנדבים.

נכון ל-2018 עברו במקלטי בת מלך 1300 נשים ו-6000 ילדים.

## קישורים חיצוניים

* 

* 
* 

## הערות שוליים

קטגוריה:ישראל: ארגוני זכויות האדם
קטגוריה:ישראל: ארגוני נשים
קטגוריה:ישראל: אלימות במשפחה
קטגוריה:ישראל: עמותות
קטגוריה:אלימות נגד נשים: ישראל
קטגוריה:יהדות חרדית בישראל
קטגוריה:נשים בחברה החרדית
טרמונטנה

**טרמונטנה** (בספרדית: **Tramontana**) היא מכונית ספורט בתצורת מכונית מרוץ, אשר הוצגה לראשונה בשנת 2005 בתערוכת המכוניות בז'נבה כמכונית קונספט. 

ייצורה הסדרתי של ה"טרמונטנה" התחיל בשנת 2007 עד היום, על ידי מעצב הרכב "Atelier Tramontana" בעיירה מחוז ז'ירונה.

מיוצרים 12 יחידות בשנה.

## "טרמונטנה"

* 2 מושבים בטור
* קריטריונים: פורמולה 1
* מנוע מרכזי
* גוף דגם ה"טרמונטנה" בנוי מיציקת סיבי פחם בתוך גוף הרכב
* מרכב הדגם בנוי מסיבי פחם ו"חלת דבש" (Honeycomb)
* תאוצת "טרמונטנה" מ-0 ל-100 קמ"ש היא 3.6 שניות (דגם "Tramontana XTR")
* מחיר "טרמונטנה R" כ-2,000,000 דולר

## דגמי "טרמונטנה"
* Tramontana R
* Tramontana TR
* Tramontana XTR

## תצורות "טרמונטנה"
* חופה פתוחה (2 נוסעים)
* חופה סגורה (2 נוסעים)

## תמונות

קובץ:2009 Tramontana R.jpg |טרמונטנה
קובץ:Tramontana R.ogg
| טרמונטנה דגם XTR


## לקריאה נוספת
* טרמונטנה  (jalopnik)

## קישורים חיצוניים

* 
*  טרמונטנה דגם XTR  (3:00 דקות), יו-טיוב
* טרמונטנה דגם XTR  (3:53 דקות), יו-טיוב
* טרמונטנה דגם R  (4:40 דקות), יו-טיוב
* טרמונטנה (7:29 דקות), יו-טיוב
* טרמונטנה (4:45 דקות), יו-טיוב
* טרמונטנה (4:24 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות מרוץ
קטגוריה:דגמי מכוניות שהושקו ב-2005
קטגוריה:מכוניות עשויות סיבי פחמן
קטגוריה:מכוניות ספרדיות
קטגוריה:מכוניות מנוע מרכזי
אריה (ספינה)

**אריה** הוא כלי שיט קטן, דמוי טורפדו, שהיה בשלבי פיתוח בשנות ה-60 של המאה ה-20, והיה אמור להציג תפיסה מקורית.

## פיתוח ה"אריה"
יוחאי בן-נון, בהיותו מפקד חיל הים, יזם פיתוח של כלי שיט מודרני קטן, דמוי טורפדו, שיהיה מונהג על ידי לוחם בודד. ה"אריה" תוכנן להיות בעל טווח שיט גדול, ומסוגל לפעול גם בתנאי ים קשים. ה"אריה" היה מבוסס על עיקרי ה"חזירים" וסירות הנפץ, שהיו בשימוש בשייטת 13, אולם נועד להיות משופר בהרבה. החידוש ב"אריה" היה שיוטו במצב של חצי צלילה: הגוף שקוע במים אולם המפעיל יושב בתא חיצוני מעל פני הים.
היתרון הברור הוא שהכלי נמוך וקשה לגילוי בעוד שהוא מופעל על ידי מנוע שרפה פנימית, מה שמגדיל במידה רבה את טווח פעולתו. אבי הרעיון היה פרופ' מרטין אבקוביץ, מהמחלקה להנדסה ימית במכון הטכנולוגי במסצ'וסטס (MIT) – שם השתלם בזמנו בן-נון.

עבודת התכנון החלה בשנת 1962, במסגרת פנימית. לאחר בניית אבטיפוס וניסויי ים מוצלחים, הוצג דגם ניסיוני ב-1965 לפני ראשי מערכת הביטחון. הוחלט בפורום זה להעביר את המיזם להמשך פיתוח ותכנון לתעשייה האווירית. עם פרישתו של בן-נון, שהיה היוזם והכוח המניע, מפיקוד על חיל הים, נעצר המיזם.

בשנת 1979 נכנס לשימוש דגם מתקדם של "חזיר" שנקרא "רם", ושימש להובלת לוחמים. שימוש מבצעי ראשון בדגם זה נעשה לשם טיבוע אוניית מחבלים בשם "טארק" במעגן צור, ב-26 באפריל 1979. לא נמסר עד כמה מבוסס ה"רם" על תכנון ה"אריה".

## ראו גם
* אריה (מטוס) - פרויקט תכנון מטוס קרב על ידי התעשייה האווירית לישראל, שפיתוחו לא הושלם.

## לקריאה נוספת
*שיה בן-נון ודיתה גרי, (עורכות), **התקופה לקחה אותנו: יוחאי בן-נון- דיוקן**, תל אביב: משרד הביטחון, 2003, עמ' 120.
*שלמה אראל, **לפניך הים: סיפורו של ימאי, מפקד ולוחם**, תל אביב: משרד הביטחון, תשנ"ח.
*אבנר שור, אבירם הלוי, טל בשן, **האש והדממה, סיפורו של יוחאי בן-נון, מייסד שייטת 13**, בן שמן: כתר ספרים, 2017, עמ' 238–246.
*זאב אלמוג, **מפקד שייטת 13: הפלגות חיי**, 2 כרכים, מודיעין: כנרת, זמורה ביתן, 2014.
## ביאורים

## הערות שוליים

קטגוריה:כלי שיט
קטגוריה:כלי שיט ואמצעי לחימה בחיל הים הישראלי
קטגוריה:ישראל: כלי שיט
קטגוריה:ישראל: היסטוריה צבאית
מודי מאור

**מודי מאור** (נולד ב-27 ביוני 1985) הוא מאמן כדורסל ישראלי המאמן את נגסאקי ולקה מהליגה היפנית בכדורסל.

## ביוגרפיה
מאור נולד בארצות הברית ועלה לארץ בשנת 1992. גדל בהרצליה ואף שיחק בקבוצת הנוער של בני הרצליה.
 
מאור שירת כקצין קרבי  בחיל האוויר והגיע לדרגת סרן.

לאחר שהשתחרר מצה"ל אימן במחלקת הנוער של עירוני קריית אונו.

בעונות 2012/2013–2013/2014 שימוש כעוזר מאמן בהפועל חולון תחת המאמנים דן שמיר וליאור ליובין.

בעונת 2014/2015 עבר עם ליובין למכבי אשדוד באר טוביה, ולאחר פיטוריו של ליובין המשיך במועדון תחת צביקה שרף. והחזיק באותו תפקיד גם בעונת 2015/16 כאשר הקבוצה אף הגיעה לגמר גביע המדינה.

בקיץ 2016 מונה כעוזר מאמן בהפועל ירושלים, תחת סימונה פיאניג'אני והיה חלק בהעפלת הקבוצה לחצי גמר היורוקאפ ובזכייה באליפות ישראל בכדורסל לעונת 2016/2017.

את עונת 2017 פתח כעוזרו של פוטיס קציקאריס בהפועל ירושלים.

בנובמבר 2017 מונה כמאמן ראשי של הפועל ירושלים לאחר פיטוריו של פוטיוס קציקאריס מאימון הקבוצה.

ב-22 בפברואר 2018 פוטר מתפקידו כמאמנה הראשי של הפועל ירושלים, והמאמן עודד קטש החליפו.

ב-2019 הצטרף לעונה אחת לדן שמיר כעוזר מאמן בניו זילנד ברייקרס. בדצמבר 2019 האריכה הקבוצה את חוזהו בקבוצה עד לתום עונת 2021/2022. בהמשך הפך למאמנה הראשי של הקבוצה, וסיים את תפקידו בתום עונת 2023/2024.

החל מעונת 2024/2025 יאמן את נגסאקי ולקה מהליגה היפנית הראשונה.

בין השנים 2015–2017 שימש כסקאוט נבחרת ישראל בכדורסל. לפני כן שימש כעוזר מאמן בנבחרת העתודה של דן שמיר וכן שימש בתפקידים שונים בנבחרות הצעירות של איגוד הכדורסל.

## קישורים חיצוניים
* 
* 

## הערות שוליים

קטגוריה:מאמני כדורסל ישראלים
קטגוריה:מאמני הפועל ירושלים בכדורסל
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:ישראלים שנולדו ב-1985